CELEX: 32011R0762
Language: fi
Date: 2011-07-29 00:00:00
Title: Komission täytäntöönpanoasetus (EU) N:o 762/2011, annettu 29 päivänä heinäkuuta 2011 , tiettyjen tavaroiden luokittelusta yhdistettyyn nimikkeistöön

3.8.2011   
            
            
               FI
            
            
               Euroopan unionin virallinen lehti
            
            
               L 200/4
            
         KOMISSION TÄYTÄNTÖÖNPANOASETUS (EU) N:o 762/2011,
   annettu 29 päivänä heinäkuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä heinäkuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Ontto, kierteetön muusta teräksestä kuin ruostumattomasta teräksestä valmistettu lieriön muotoinen tavara, joka on pinnoitettu sinkillä (ns. pikanaula). Se on yhdeltä sivulta kokonaan avonainen. Sen toinen pää on hieman käyristetty ulospäin ja toisessa päässä on terävä leikkuusärmä.
                  Tavaraa käytetään kiinnittimenä. Se lyödään porattuun reikään esim. listan kiinnittämiseksi nopeasti betoniseinään. Koska toinen pää on teroitettu, kiinnitin on helpompi lyödä seinän sisään. Tavaran onton rakenteen, yhden sivun avonaisuuden ja ulospäin käyristetyn pään ansiosta tavaran pitokyky on hyvä silloin, kun se on lyöty kokonaan seinän sisään.
                  
                      (1)
                     Ks. Kuva
                  
               
               
                  7317 00 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 7317 00 ja 7317 00 90 nimiketekstien mukaisesti.
                  Luokittelu nimikkeeseen 7318 ei tule kyseeseen, koska tavaran muoto ei vastaa mitään muuta kyseiseen nimikkeeseen kuuluvaa tavaraa.
                  Luokittelu nimikkeeseen 7326 ei tule kyseeseen, koska tavaraa ei voida pitää teräksisenä seinään kiinnitettävänä tulppana, sillä rakenteensa vuoksi sitä ei ole tarkoitettu ruuvien tiukkaan kiinnittämiseen muurattuihin seiniin.
                  Tavara muistuttaa nimikkeen 7317 naulaa, ja sen toiminnot ovat samat. Sen lyöminen kokonaan seinän sisään riittää varmistamaan, että kiinnitettävä esine (esim. lista) pysyy tiukasti paikoillaan.
                  Sen vuoksi tavara on luokiteltava CN-koodiin 7317 00 90 naulan kaltaisena muuna terästavarana.
               
            
         
      
         (1)  Kuva on ainoastaan ohjeellinen.